આ બેઠકમાં હિઝબુલ કમાન્ડર બુરહાન વાનીના એન્કાઉન્ટર બાદ કાશ્મીરમાં વણસેલી સ્થિતિ અંગે ચર્ચા કરી તેની સમીક્ષા કરવામાં આવી હતી. આ બેઠકમાં કાશ્મીર હિંસા મુદ્દે પાકિસ્તાન તરફથી કરવામાં આવતા અપપ્રચાર અંગે પણ ચર્ચા કરવામાં આવી હતી. પાકિસ્તાને કાશ્મીરમાં હિઝબુલ મુજાહિદ્દીન કમાન્ડર બુરહાન વાની અને અન્ય લોકોના મોત પર ગંભીર ચિંતા વ્યક્ત કરીને સોમવારે ભારતીય હાઇ કમિશનરને બોલાવ્યા હતા અને મૂળભૂત અધિકારોના ખુલ્લેઆમ ઉલ્લંઘન માટે જવાબદાર લોકો વિરુદ્ધ નિષ્પક્ષ અને પારદર્શી તપાસની માગણી કરી હતી. એક નિવેદન અનુસાર વિદેશ સચિવે ભારતીય હાઇ કમિશનર ગૌતમ બંબાવાલેને બોલાવ્યા હતા અને કાશ્મીરની સ્થિતિ અંગે ગંભીર ચિંતા વ્યક્ત કરી હતી.